27 जनवरी 2022, कटनी। महिलाओं को आत्मनिर्भर बनाने बनेंगे 300 मुर्गी शेड – प्रदेश सरकार महिलाओं को आत्मनिर्भर बनाने की दिशा में लगातार काम कर रही है। शासन की योजनाओं के तहत जिले में भी महिलाओं को स्व रोजगार से जोडऩे काम किया जा रहा है। इसी दिशा में ढीमरखेड़ा क्षेत्र की महिलाओं को आत्मनिर्भर बनाने मनरेगा के तहत आजीविका मिशन के सहयोग से मुर्गी शेड बनाने का काम किया जा रहा है। कलेक्टर प्रियंक मिश्रा के निर्देशानुसार व जिला पंचायत सीईओ जगदीश चंद्र गोमे के मार्गदर्शन में स्व सहायता समूहों के सदस्यों के आजीविका संवर्धन के उद्देश्य से पोल्ट्री शेड निर्माण कराए जा रहा है। इसको लेकर आदिवासी बाहुल्य ढीमरखेड़ा विकासखंड को पायलेट के रूप में चुना गया है।